b'\n_START_ARTICLE_\nAntimaterija\n_START_PARAGRAPH_\n\xc3\x81ntimat\xc3\xaarija je snov sestavljena iz antidelcev tistih delcev, ki sestavljajo obi\xc4\x8dajno snov. Atom antivodika je, na primer, sestavljen iz negativno nabitega antiprotona, ki ga obkro\xc5\xbea pozitivno nabiti pozitron. \xc4\x8ce par delec - antidelec pride v stik z drugim tak\xc5\xa1nim parom, se oba izni\xc4\x8dita v izbruhu energije kot sevanje._NEWLINE_Kolikor nam je znano, v tem Vesolju ni atomov, sestavljenih iz antimaterije. Umetno jih proizvedejo v pospe\xc5\xa1evalnikih, obstajajo le v laboratorijih fizike osnovnih delcev, njihovo shranjevanje pa je te\xc5\xbeavno, saj morajo biti lo\xc4\x8deni od vsakr\xc5\xa1ne druge snovi in lahko zato obstajajo le v magnetno uravnote\xc5\xbeenem vakuumskem prostoru._NEWLINE_Ti delci so za znanost velika uganka, kajti pri\xc4\x8dakovali bi, da je po prapoku nastala enaka koli\xc4\x8dina snovi in antimaterije. Zaradi pomanjkanja antimaterije je Vesolje stabilno, \xc4\x8deprav se brez nje \xc5\xbeivljenje ne bi moglo razviti._NEWLINE_Pomanjkanje antimaterije pomeni, da ni takoj na razpolago za gorivo. Izdelava atoma z antimaterijo je izredno te\xc5\xbeka in zahteva pospe\xc5\xa1evalnike delcev in velike koli\xc4\x8dine energije. Milijonkrat ve\xc4\x8dje od tistih, ki se sprostijo pri anihilaciji z obi\xc4\x8dajno snovjo, zaradi neu\xc4\x8dinkovitosti pretvorbe. Do sedaj so izdelali le prgi\xc5\xa1\xc4\x8de atomov z antimaterijo. Dokler iz \xc5\xa1e neznanih naravnih izvorov ne najdemo izdatnej\xc5\xa1ih koli\xc4\x8din antimaterije ali ne dognamo u\xc4\x8dinkovitej\xc5\xa1e na\xc4\x8dine pridobivanja antimaterije, bo antimaterija ostala posebnost in ne spodoben pogonski sistem._NEWLINE_V antimateriji lahko izkoristimo celotno razpolo\xc5\xbeljivo energijo snovi, z razliko od zelo majhnih koli\xc4\x8din kemi\xc4\x8dnih ali jedrskih energij, ki jih lahko proizvedemo danes. Ker je energijska gostota precej ve\xc4\x8dja kot pri drugih oblikah, bo potisk v pogonih raket in vesoljskih vozil precej druga\xc4\x8den. Energije v nekaj gramih antimaterije je dovolj za potovanje majhne vesoljske ladje do Lune. Anihilacija snovi in antimaterije pretvori njuno celotno maso v energijo. To je zdale\xc4\x8d bolj u\xc4\x8dinkovito kot celo jedrsko zlivanje. Verjamejo, da bodo lahko antimaterijo uporabljali kot gorivo za medplanetarno potovanje ali morebitno medzvezdno potovanje. Obstaja tudi bojazen, da \xc4\x8de bo \xc4\x8dlove\xc5\xa1tvo imelo te mo\xc5\xbenosti, bo lahko izdelalo tudi oro\xc5\xbeja na osnovi antimaterije._NEWLINE_Znak za antidelec je enak znaku za delec obi\xc4\x8dajne snovi, s to razliko, da ga nad\xc4\x8drtamo. Proton, na primer, ozna\xc4\x8dimo s\xc2\xa0\xc2\xbbp\xc2\xab, antiproton pa ().'